קיוב אנטרטיינמנט

קיוב אנטרטיינמנט (באנגלית: Cube Entertainment; ובקוריאנית: 유나이티드 큐브 엔터테인먼트) היא חברת בידור דרום קוריאנית, הפועלת כחברת תקליטים, סוכנות, חברת הפקה והוצאה לאור של מוזיקה, ניהול אירועים והפקת הופעות. החברה נוסדה ב-29 באוגוסט 2006 על ידי הונג סונג-סונג ושין יונג הואה תחת השם "Playcube Inc". באפריל 2020 התפטר הונג סונג-סונג מהחברה עקב מחלוקת בעניין בעלות.<ref></ref>

נכון ל-2023, בין האמנים החתומים בחברה נמנים הזמרים ג'ו קוון, יו סון-הו, צ'וי יו-ג'ין, להקות הבנות ו-Lightsum, ולהקות הבנים פנטגון ו-BtoB. מבין האמנים שפעלו תחת החברה בעבר נמנים הזמרים G.NA, רו ג'י הון, היונה, ריין ודון, להקות הבנות 4Minute ו-CLC, ולהקת הבנים Beast.

== היסטוריה ==
[[4Minute הייתה להקת הבנות הראשונה שהקימה קיוב אנטרטיינמנט.]]
קיוב אנטרטיינמנט נוסדה ב-29 באוגוסט 2006 על ידי הונג סונג-סונג (ידוע גם כסימון הונג), נשיאה לשעבר של חברת התקליטים JYP אנטרטיינמנט, ושין יונג הואה (ידועה גם כמוניקה שין), תחת השם "Playcube Inc".<ref></ref> בשנת 2011 נוסדה חברת הבת העצמאית א קיוב אנטרטיינמנט, תחתיה פעלה להקת הבנות Apink, שהחלה את פעילותה באפריל באותה שנה.

ב-2012 נוסדה חברת הבת Cube DC, שניהלה את להקת הבנים BtoB. בספטמבר 2012 חתם הקומיקאי קים קירי על חוזה עם החברה, ובכך היה לקומיקאי הראשון שהיא מייצגת. בסוף 2012 התמנה פארק צ'ונג-מין למנכ"ל החברה, לאחר שהמייסד הונג סונג-סונג פרש מהתפקיד. ב-2013 נודע כי הזמר ריין חתם חוזה עם החברה, לאחר שסיים את שירות החובה הצבאי שלו ב-10 ביולי 2013. ב-15 באוקטובר הוציאה החברה את הסינגל דיגיטלי "Right There" של הזמרת שין ג'י-הון, שהייתה בין ששת המתמודדים המובילים בתוכנית המוזיקה "K-Pop Star 2". ב-6 בנובמבר 2013 פרסמה החברה את סינגל הבכורה "Because of You" של הזמרת או ירי.<ref></ref> באוגוסט 2014 התמזגה Cube DC עם חברת האם.<ref name="CubeDC"></ref>

[[BTOB, להקת הבנים השנייה של החברה.]]
במרץ 2015 החלה את פעילותה להקת הבנות השנייה של החברה, CLC.<ref></ref> בסוף 2015 רכשה Loen Entertainment כ-70% ממניות החברה א קיוב אנטרטיינמנט, המנהלת את הו גאק ו-Apink, ובכך הפכה לבעליה. A Cube הפכה לחברה נפרדת ושינתה את שמה ל-Plan A Entertainment.<ref></ref> ביוני 2016 התפרקה להקת הבנות הראשונה של החברה, 4Minute. בהמשך השנה נבחר שין דא-נאם להיות המנכ"ל החדש של קיוב אנטרטיינמנט, והחליף את פארק צ'ונג-מין, קודמו בתפקיד.<ref></ref> באוקטובר 2016 הוקמה להקת הבנים השלישית, פנטגון, ובדצמבר עזבה להקת הבנים Beast את החברה. בתחילת 2017 מכרה יוניברסל מיוזיק את 8% מניות החברה שהיו בבעלותה.<ref>[https://www.reuters.com/article/brief-universal-music-sells-80-pct-stake-idUSL4N1G2229 Universal Music sells 8.0 pct stake in Cube Entertainment] 2017-2-16</ref> בעקבות זאת, חתמה קיוב אנטרטיינמנט על הסכם להפצת מוזיקה ותוכן עתידי עם Kakao M (לשעבר LOEN).<ref>[http://tenasia.hankyung.com/archives/1146796 큐브엔터 로엔엔터테인먼트와 유통 계약 체결 (공식입장)] 2017-2-27</ref> בחודש מרץ, על פי הדיווחים, התמודדה קיוב אנטרטיינמנט עם גירעון משמעותי לאחר הפסדים כלכליים ב-2016, בעקבות עזיבתה של הלהקה Beast, שהייתה אחראית לכ-45% מסך הרווחים של החברה.<ref></ref>

ב-5 במרץ 2018 חתם אישיות הטלוויזיה לי הווי-ג'ה על חוזה עם החברה.<ref></ref> ב-2 במאי החלה את פעילותה להקת הבנות השלישית של החברה, , עם יציאת סינגל הבכורה שלה, "Latata". ב-13 בספטמבר, הודיעה קיוב אנטרטיינמנט כי עשויה לבטל את החוזים שלה עם הזמר דון, וחברת הלהקה 4Minute, היונה, לאור השמועות על הזוגיות ביניהם. מטעם החברה נכתב, "לאחר לבטים רבים, הגענו למסקנה שהאמון בין החברה לאמנים נפגע ברמה בלתי הפיכה, מה שמוביל אותנו להאמין שהרחקתם הכרחית".<ref></ref><ref name="entertain.naver.com"></ref> עם זאת, החברה הצהירה כי המצב עדיין נבדק ועדיין לא הוחלט לגביהם דבר.<ref></ref><ref></ref><ref></ref><ref></ref> ב-15 באוקטובר אישרה החברה רשמית את סיום החוזה עם היונה,<ref></ref> וב-14 בנובמבר אישרה גם את עזיבתו של דון.<ref></ref>

[[(G)I-dle}}, להקת הבנות השלישית של החברה, שהחלה את פעילותה במאי 2018.]]
ב-23 בנובמבר הקימה Cube את חברת הבת U-Cube, יחד עם יוניברסל מיוזיק יפן.<ref name="U-Cube"></ref> בסוף 2018 דווח כי סך מכירות החברה צמח ב-46.7% ל-35.8 מיליארד וון דרום קוריאני באותה השנה, הרווח התפעולי זינק בכ-809.3% ל-1.9 מיליארד וון, והרווח הנקי הגיע למיליארד וון, עקב הצלחת האלבום וסיבוב ההופעות של BtoB, הסינגל "Shine" של פנטגון, הופעת הבכורה של ופעילותו של הזמר לי גוואן-לין.<ref></ref>

בתחילת 2019 בחרה Cube ב-NetEase Music כשותפה האסטרטגית שלה לקידום ושיווק בסין.<ref></ref> בשנת 2019 נרשמה ירידה של 13.9% בסך מכירות החברה, ושל 51.1% ברווח התפעולי, בהשוואה לשנים קודמות.<ref></ref> במרץ התמנו אן וו-היונג ולי דונג-קוואן למנכ"לים החדשים של החברה, לאחר התפטרותו של שין דא-נאם מהתפקיד.<ref name="new CEO"></ref> ב-31 בדצמבר 2020 הודיעה החברה כי אילהון, חבר ב-BtoB, יעזוב את הלהקה לאחר שנחקר על שימוש בקנאביס.<ref name="IlhoonLeaves"></ref>

ב-10 ביוני 2021 הוקמה להקת הבנות הרביעית של החברה, Lightsum.<ref></ref><ref></ref> ב-14 באוגוסט 2021 הודיעה החברה על עזיבתה של סוג'ין, שהייתה חברה ב-, בעקבות האשמות על בריונות בבית הספר.<ref></ref> ב-22 באוקטובר 2021, הגיעה צ'וי יוג'ין מ-CLC למקום השלישי בפרק הגמר של תוכנית ההישרדות "Girls Planet 999", ובכך הצטרפה ללהקת הבנות , שנבנתה מתשע המתמודדות שהגיעו למקום הגבוה ביותר.<ref></ref> ב-5 במרץ 2022 הודיעה קיוב אנטרטיינמנט כי החוזה הבלעדי של סוג'ין בוטל לאחר שחקירות המשטרה הגיעו למסקנה שהמאשימים לא הפיצו מידע כוזב.<ref name="Gong Mi-na"></ref> ב-20 במאי 2022 הודיעה החברה כי להקת הבנות CLC תפסיק את פעילותה ב-6 ביוני באותה השנה.<ref></ref>

== שותפויות ==
=== הפצת מוזיקה ===
* Kakao Entertainment (לשעבר Kakao M)
* U-Cube, יוניברסל מיוזיק יפן 
* NetEase Music 
* קבוצת עליבאבא 

== אמנים ==

=== אמנים לשעבר ===

== ביאורים ==

== קישורים חיצוניים ==

* 

== הערות שוליים ==

קטגוריה:חברות תקליטים דרום-קוריאניות